Западен Кавказ

Западен Кавказ — западниот дел на Кавказот во јужна Русија, од Црното Море до планината Елбрус.

 Светско наследство 
мини|исправено=1.2|Маркотх — еден од најзападните ограноци на Голем Кавказ.
Подрачјето кое го опфаќа крајниот западен раб на Кавкаските Планини е прогласено за светско наследство на УНЕСКО. Ова се пределите 50 км на север од градот Сочи и важи за единствената поголема планина во Европа поштедена од значајно човечко влијание. Нејзините живеалишта се исклучително разновидни во однос на малата површина, опфаќајќи од низини до ледници.

 Биосферен резерват 
Во Западниот Кавказ се наоѓа и Кавкаскиот државен природен биосферен резерватКавкаски биосферен резерват — профил на УНЕСКО ) заштитен од државата во 1924 г. Опфаќа подрачја од Краснодарскиот крај и републиките Адигеја и Карачаево-Черкесија. Создадена е со цел да се заштитат огромните примероци на кавкаската ела (Abies nordmanniana) високи по 85 м кои се сметаат за највисоките дрва во Европа. Тука се врбојуваат и извонредните шуми од тиса (Taxus baccata) и зеленика (Buxus sempervirens) околу Сочи.

Околу една третина од високогорски растенија на Западниот Кавказ се ендемски. На подрачјето е сместен и Националниот парк Сочи.

Западниот Кавказ бил живеалиште на кавкаскиот бизон сè до отстрелот на последната единка 1927 г. од ловокрадци. По неколку децении бизонот е повратен во областа, делумно вкрстен со американскиот бизон.

 Востановување на персискиот леопард 
Во 2009 г. во Националниот парк Сочи е создаден центар за повраток на персискиот леопард со единки донесени од Туркменистан и Иран.WWF (2009) Flying Turkmen leopards to bring species back to Caucasus. WWF, 23 September 2009Sochi.Live (2010) Sochi welcomes leopards from Iran . Organizing Committee of the XXII Olympic Winter Games and XI Paralympic Winter Games of 2014 in Sochi, 4 May 2010Druzhinin, A. (2010). Iranian leopards make themselves at home in Russia's Sochi. RIA Novosti, 6 мај 2010 г.

Во 2012 г. во паркот се доведени два леопарда од зоолошката градина во Лисабон. Следната година двојката добила млади, кои потоа се пуштени во дивината.

 Поврзано 
 Кавказ
 Краснодарски крај

 Наводи 

 Надворешни врски 

 Светско наследство: Западен кавказ — УНЕСКО 
 Западен Кавказ — Фонд за заштита на природното наследство 
 Кавкаски резерват  

Категорија:Кавказ
Категорија:Планински венци во Русија
Категорија:Географија на Краснодарскиот крај
Категорија:Сочи
Категорија:Шуми во Русија
Категорија:Биосферни резервати во Русија
Категорија:Светско наследство во Русија